Title: Úrad vlády SR
Author: sestrienkova
Last saved by: agenda0
Company: Úrad vlády Slovenskej republiky

Úrad vlády SR						Na rokovanie vlády SR
Sekcia hospodárskej politiky					dňa:17.7.2002
								 k číslu: 5283/2002
                               	     k bodu: 29

S t a n o v i s k o

k Návrhu na vysporiadanie pohľadávok Slovenskej republiky po splatnosti voči    Indickej republike

I.

	Návrh predkladá minister financií ako iniciatívny. Obsahuje návrh uznesenia vlády, predkladaciu správu, návrh na vysporiadanie pohľadávok, vyhodnotenie pripomienkového konania a návrh komuniké.
 
	Vláde SR sa navrhuje realizovať jednorazovo pohľadávky SR po splatnosti voči Indickej republike spoločnosťou DF International Consulting, s.r.o. Praha vo výške 14.871.469,42 INR za stanovených podmienok.
II.

Návrh na vysporiadanie pohľadávok SR po splatnosti voči Indickej republike bol schválený dňa 9.7.2002 na rokovaní „Poradného orgánu ministra financií SR...“ bez pripomienok.
III.

	Žiadosť na vysporiadanie pohľadávok predložili 3 spoločnosti: SPEAT s.r.o. Žilina (SR), Hibtrade International Limited Londýn (Veľká Británia) a DF International Consulting, s.r.o. Praha (ČR). 

	Navrhuje sa jednorazové vysporiadanie pohľadávok po splatnosti spoločnosťou DF International Consulting, s.r.o. Praha za podmienok:
-	inkaso z vysporiadania pohľadávok vo výške 95,3% v USD,
-	výška nákladov DFIC 2,7%, výška odmeny DFIC 2,0%,
-	prepočítací koeficient 1INR = 0,80 SKK, na prepočet inkasa bude použitý kurz NBS pre prepočet SKK/USD platný v deň podpísania „Mandátnej zmluvy...“,
-	jednorazová úhrada v lehote najneskôr 7 pracovných dní odo dňa uzatvorenia „Mandátnej zmluvy...“.

Z á v e r:

Návrh uznesenia vlády odporúčame schváliť.

Bratislava 15.7.2002